Tutlayt n tmaziɣt tesdukkel-d aṭas n tentaliyin. Deg tmurt n Lezzayer ad naf taqbaylit, tamẓabit, tagregrant, tacawit, tacenwit,di Merruk tarifit,tacelḥit tamaziɣt n waṭlas alemmas ; di Tunes tajirbit ; Lybia taɣdamsit tanfusit, Nijer Mali d tamacaɣt.Yal tantala tebḍa d timeslayin yemgaraden si temnaḍt ɣer tayeḍ. Di teqbaylit tameslayt n Tizi wuzzu temgarred ɣef tin n Bgayet akked d Tubiret, imi yal yiwet tesɛa tulmisin i tt- yessemgarrden ɣef tiyaḍ maca akken yettili umgarred yettili daɣen wayen itent-yezdin ama deg temsislit akked yeḥricen-is, ayagi yettuɣal ɣer waṭas n temsal ,ama deg tuggugt yellan gar-asen am wakken dyenna Salem Chaker : amgarred n temsislit ger tentaliyin n tmaziɣt yeǧhed ayagi yettuɣal ɣer tuggugt ger temnaḍin .